**Ministru kabineta rīkojuma “Par apropriācijas pārdali no Vides aizsardzības un reģionālās attīstības ministrijas uz valsts budžeta programmu 02.00.00 “Līdzekļi neparedzētiem gadījumiem”” un “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projektu sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par apropriācijas pārdali no Vides aizsardzības un reģionālās attīstības ministrijas uz valsts budžeta programmu 02.00.00 “Līdzekļi neparedzētiem gadījumiem”” sagatavots, lai nodrošinātu nozares ietaupītā finansējuma 684 287 *euro* apmērā pārdali uz 74.resora „Gadskārtēja valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem””, savukārt Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekti) ir izstrādāts, lai nodrošinātu finansējumu 684 287 *euro* apmērā Dabas aizsardzības pārvaldei (turpmāk – DAP) normatīvajos aktos noteiktajā kārtībā noteikto kompensāciju savlaicīgai izmaksai par īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos 2019. gadā un daļēji – par īpaši aizsargājamo nemedījamo sugu un migrējošo sugu dzīvnieku nodarītajiem postījumiem 2020. gadā.Rīkojuma projektos paredzētajām apropriācijas pārdalēm nav ietekmes uz kopējo valsts budžetu.Rīkojuma projekti stāsies spēkā to parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekti ir sagatavoti saskaņā ar:* Covid-19 infekcijas izplatības seku pārvarēšanas likuma 25. pantu;
* Ministru prezidenta 2020. gada 14. aprīļa rezolūcijā Nr. 2020 1.1.1./38-38 un 2020. gada 9. jūnija rezolūcijā Nr. 7.8.5./2020 DOC 1416-1102 noteikto;
* Likuma par budžetu un finanšu vadību 12. pantu;
* Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vides aizsardzības un reģionālās attīstības ministrija (turpmāk –VARAM) ir izvērtējusi nozarē deleģēto uzdevumu izpildi 2020. gadā un ierosina pārdalīt finansējumu **684 287 *euro*** apmērā no VARAM budžeta programmas 28.00.00 “Meteoroloģija un bīstamo atkritumu pārvaldība” 2016.-2018. gada neatliekamā pasākuma “Salaspils kodolreaktora likvidācijas pasākumu kopuma izpildes nodrošināšana” uz 74.resora “Gadskārtēja valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”.Starp VARAM un valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) noslēgts 2020. gada 5. marta deleģēšanas līgums Nr. V/5/2020 (turpmāk – deleģēšanas līgums). Saskaņā ar deleģēšanas līgumu 2020. gada deleģēto uzdevumu sarakstā ir uzdevums Nr. 32-06.17. *Salaspils kodolreaktora likvidēšana* (sasniedzamie rezultāti – reaktora demontāžas darbu izpilde, izsludināts iepirkums “Salaspils kodolreaktora izpētes un demontāžas projekta izstrāde” un noslēgts līgumus ar iepirkuma rezultātā izvēlēto pretendentu u.c.), kura izpildei 2020. gadā piešķirti finanšu līdzekļi 684 287,00 *euro* apmērā VARAM budžeta programmā 28.00.00 “Meteoroloģija un bīstamo atkritumu pārvaldība” 2016.-2018. gada neatliekamais pasākums “Salaspils kodolreaktora likvidācijas pasākumu kopuma izpildes nodrošināšana”. 2020. gada 20. maijā ir izsludināts iepirkums ar identifikācijas numuru VSIA LVĢMC 2019/30 “Salaspils kodolreaktora izpēte, būvprojekta izstrāde Salaspils kodolreaktora likvidēšanai un demontāžai un autoruzraudzība” (turpmāk – iepirkums). Piedāvājumu iesniegšanas termiņš ir 2020. gada 17. augusts. Pēc iepirkuma līguma noslēgšanas, plānots, ka pirmie maksājumi tiks veikti 2021. gadā no iepriekšējos gados LVĢMC piešķirtajiem finanšu līdzekļiem. Līdz ar to no attiecīgās budžeta programmas 2020. gadā netiks izmantoti 684 287 *euro*.Vienlaikus VARAM apzinājusi pasākumus, lai sniegtu atbalstu Latvijas uzņēmējdarbībai, īpaši, mikro, mazajiem un vidējiem komersantiem, kuriem COVID-19 infekcijas izplatības ierobežošanai noteikto ierobežojumu dēļ samazinājušies to produktu pārdošanas apjomi utml., piemēram, nodrošinot savlaicīgu noteikto kompensāciju izmaksu par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem un saimnieciskās darbības ierobežojumiem īpaši aizsargājamās dabas teritorijās un mikroliegumos.Saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 2.4. apakšpunktu DAP kompetencē ir kompensāciju izmaksu administrēšana par saimnieciskās darbības ierobežojumiem īpaši aizsargājamās dabas teritorijās un mikroliegumos, kā arī zaudējumu atlīdzības izmaksu administrēšana par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem (turpmāk – postījumi).DAP nodrošina kompensāciju administrēšanu un to izmaksu:* par postījumiem atbilstoši Sugu un biotopu aizsardzības likuma 10. panta pirmajai daļai un Ministru kabineta 2016. gada 7. jūnija noteikumiem Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” (turpmāk – Noteikumi Nr. 353);
* par saimnieciskās darbības ierobežojumiem īpaši aizsargājamās dabas teritorijās un mikroliegumos atbilstoši likumam “Par kompensāciju par saimnieciskās darbības ierobežojumiem aizsargājamās teritorijās” un Ministru kabineta 2013. gada 17. septembra noteikumiem Nr. 891 „Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru” (turpmāk – Noteikumi Nr. 891).

Noteikumos Nr. 353 un Noteikumos Nr. 891 norādīto kompensāciju izmaksai DAP 2019. gadā apakšprogrammā 24.08.00 “Nacionālo parku darbības nodrošināšana” piešķirti finanšu līdzekļi 593 458 *euro* apmērā saskaņā ar likumu “Par valsts budžetu 2019. gadam” 2. pantu un 4. pielikumu. Veicot kompensāciju administrēšanu, DAP konstatēja, ka salīdzinājumā ar iepriekšējiem gadiem (2017. un 2018. gads) 2019. gadā daudzkārt pieaudzis kompensāciju pieteikumu skaits par migrējošo putnu nodarītajiem postījumiem augkopībai (skatīt 1. tabulu). Tas ir saistāms ar specifiskajiem laika apstākļiem 2019. gada pavasara sezonā putnu migrācijas laikā, kuru iespaidā migrējošie putni šajā periodā lauksaimniecības zemēs Latvijā barojās lielākā skaitā un ilgāku laika periodu nekā iepriekšējos gados. Tā rezultātā būtiski pieauga migrējošo putnu nodarītais postījumu apmērs lauksaimniecības nozarei 2019. gadā.*1.tabula*

|  |  |
| --- | --- |
| **Gads** | **Kompensāciju pieteikumu****skaits augkopības nozarē** |
| 2017 | 15 |
| 2018 | 7 |
| 2019 | 243 |

DAP un citu institūciju rīcībā nav monitoringa vai citu pētījumu datu, kas pamatotu migrējošo putnu skaita pieaugumu 2019. gadā. Arī Latvijas Universitātes Bioloģijas institūts ir informējis DAP, ka kopš 1999. gada pētījumi par migrējošo putnu postījumiem netiek veikti un līdz ar to trūkst datu, lai izdarītu zinātniski pamatotus secinājumus par migrējošo putnu skaita, uzturēšanās ilguma un nodarīto postījumu apmēra dinamiku.Migrējošo putnu nodarīto postījumu apmēra pieauguma dēļ DAP piešķirtais finansējums kompensāciju izmaksai 2019. gadā nebija pietiekams, lai nodrošinātu kompensāciju izmaksu Noteikumos Nr. 353 un Noteikumos Nr. 891 noteiktajā kārtībā un apmērā.DAP, veicot kompensāciju lēmumu sagatavošanu atbilstoši Noteikumiem Nr. 353, vērtē, vai, piešķirot kompensāciju, netiks pārsniegti *de minimis* atbalsta ierobežojumi, kas noteikti saskaņā ar Komisijas 2019. gada 21. februāra Regulu (ES) Nr. 2019/316, ar ko groza Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē, un Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. Tādējādi izmaksātā kompensācija vienam vienotam uzņēmumam trīs fiskālo gadu periodā augkopības nozarē tiek ierobežota līdz 25 000 *euro* slieksnim, bet akvakultūras nozarē – līdz 30 000 *euro* slieksnim.DAP budžetā piešķirto līdzekļu ietvaros 2019. gadā pieteikumu saņemšanas secībā ir veikusi 65 kompensāciju izmaksu par postījumiem par kopējo summu 582 432,64 *euro*, kā arī 23 kompensāciju izmaksu par saimnieciskās darbības ierobežojumiem īpaši aizsargājamās dabas teritorijās un mikroliegumos par kopējo summu 11 025,36 *euro*, kas kopā veido 593 458 *euro*. Tādējādi viss 2019. gada kompensāciju izmaksai piešķirtais finansējums jau bija izmaksāts.Līdz 2020. gada 5. maijam DAP bija pieņēmusi vēl 171 lēmumus par kompensācijas piešķiršanu saistībā ar 2019. gada postījumiem un saimnieciskās darbības ierobežojumiem īpaši aizsargājamās dabas teritorijās un mikroliegumos, kuru apmaksai DAP budžetā nepietika līdzekļu kopumā 1 136 587 *euro* apmērā. Saskaņā ar likumu “Par valsts budžetu 2020. gadam” 2. pantu un 4. pielikumu Noteikumos Nr. 353 un Noteikumos Nr. 891 norādīto kompensāciju izmaksai DAP 2020. gadā apakšprogrammā 24.08.00 “Nacionālo parku darbības nodrošināšana” piešķirti finanšu līdzekļi 538 184 *euro* apmērā. Ņemot vērā, ka 2019. gadā iztrūkstošā finansējuma apstākļos nav izmaksātas visas aprēķinātās kompensācijas, to daļēja izmaksa (86 lēmumi) 2020. gada sākumā veikta 2020. gadā pieejamo finanšu līdzekļu apmērā pieteikumu saņemšanas secībā.Tādējādi viss 2020. gadam kompensāciju izmaksai piešķirtais finansējums jau ir izmaksāts un **joprojām trūkst 598 402,94 *euro* aprēķināto kompensāciju apmaksai** par postījumiem un saimnieciskās darbības ierobežojumiem īpaši aizsargājamās dabas teritorijās un mikroliegumos 2019. gadā (skatīt 2. tabulā).Detalizēts neapmaksāto lēmumu uzskaitījums anotācijas pielikumā.*2. tabula*

|  |  |  |
| --- | --- | --- |
| **Nozare** | **Skaits** | **Summa** (*euro*) |
| Augkopība | 43 | 273 231,32 |
| Akvakultūra | 28 | 304 214,08 |
| Biškopība | 13 |  18 365,47 |
| Īpaši aizsargājamas dabas teritorijas un mikroliegumi | 5 | 2 592,07 |
|  | **Kopā:** | **598 402,94** |

Līdz ar to, ņemot vērā, ka 2020. gadam piešķirtais finansējums jau ir izmaksāts, arī par 2020. gada postījumiem un noteiktajiem saimnieciskās darbības ierobežojumiem veidojas parāds – uz 2020. gada 29. jūniju aprēķinātas kompensācijas **264 017 *euro* apmērā** (skatīt 3. tabulā) par postījumiem 2020. gadā. Detalizēts neapmaksāto lēmumu uzskaitījums anotācijas pielikumā.*3. tabula*

|  |  |  |
| --- | --- | --- |
| **Nozare** | **Skaits** | **Summa** (*euro*) |
| Augkopība | 43 | 254 862,81 |
| Akvakultūra | 1 | 822,38 |
| Biškopība | 7 | 8 332,18 |
| Īpaši aizsargājamas dabas teritorijas un mikroliegumi | 0 | 0,00 |
|  | **Kopā:** | **264 017,37** |

Tādejādi uz 2020. gada 29. jūniju DAP kopumā jau iztrūka **862 420,31 euro,** lai apmaksātu jau tobrīd aprēķinātās kompensācijas par 2019. un 2020. gadu**.**Ņemot vērā minēto, veicot rīkojuma projektos paredzētās apropriācijas pārdales, ir iespējams veikt kompensāciju izmaksu pilnā apmērā (**598 402,94 *euro)*** par īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos 2019. gadā un daļēji (**85 884 *euro*** apmērā) – par īpaši aizsargājamo nemedījamo sugu un migrējošo sugu dzīvnieku nodarītajiem postījumiem 2020. gadā,. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, LVĢMC, DAP. |
| 4. | Cita informācija | Rīkojumu projekti virzāmi izskatīšanai Ministru kabinetā vienlaicīgi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekti šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 | 0 | 0  | 0  | 0  | 0  | 0  |
| 2.1. valsts pamatbudžets |  0 | 0 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 | 0 | 0  | 0  | 0  | 0  | 0  |
| 3.1. valsts pamatbudžets |  0 | 0 | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pārdalei uz valsts budžeta programmu “Līdzekļi neparedzētiem gadījumiem” tiek piedāvāti 2020. gada VARAM budžeta programmā 28.00.00 “Meteoroloģija un bīstamo atkritumu pārvaldība” piešķirtie finanšu līdzekļi 684 287 *euro* apmērā, kas netiks izmantoti pasākuma “Salaspils kodolreaktora likvidācijas pasākumu kopuma izpildes nodrošināšana” ietvaros. Savukārt detalizēts paredzēto kompensāciju neapmaksāto lēmumu (uz 2020. gada 29. jūniju) uzskaitījums sniegts anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojumu projektiem nav ietekmes uz amata vietu skaita izmaiņām. |
| 8. Cita informācija | Ņemot vērā, ka Ministru kabineta rīkojuma projekts “Par apropriācijas pārdali no Vides aizsardzības un reģionālās attīstības ministrijas uz valsts budžeta programmu 02.00.00 “Līdzekļi neparedzētiem gadījumiem”” paredz līdzekļu pārdali no Vides aizsardzības un reģionālās attīstības ministrijas budžeta programmas 28.00.00 “Meteoroloģija un bīstamo atkritumu pārvaldība” 2016.-2018. gada neatliekamā pasākuma “Salaspils kodolreaktora likvidācijas pasākumu kopuma izpildes nodrošināšana” uz 74.resora „Gadskārtēja valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” **684 287***euro* apmērā un savukārt Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” paredz līdzekļu piešķiršanu VARAM no 74.resora “Gadskārtēja valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem” **684 287***euro* apmērā, tad rīkojuma projektos paredzētās apropriācijas pārdales nerada ietekmi uz valsts budžetu 2020. gadam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekti šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektiem netiek mainīts normatīvais regulējums, kā arī tie neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projektu izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.).Vienlaikus norādāms, ka rīkojuma projekti un to anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekti šo jomu neskar. |
| 3. | Sabiedrības līdzdalības rezultāti | Rīkojuma projekti šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, LVĢMC, DAP, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekti šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs J. Pūce

Saulīte 66026587

diana.saulite@varam.gov.lv